
С Т А Н О В И Щ Е

на Работна група 1 “Свободно движение на стоки”


ОТНОСНО:	Проект на Постановление на Министерския съвет за приемане на Списък на продуктите, свързани с отбраната и Списък на изделията и технологиите с двойна употреба, които подлежат на контрол при внос


С проекта на ПМС се въвеждат изискванията на Делегирана Директива (ЕС) 2026/325 на Комисията от 27 октомври 2025 година за изменение на Директива 2009/43/ЕО на Европейския парламент и на Съвета по отношение на актуализирането на списъка на свързаните с отбраната продукти в съответствие с актуализирания Общ списък на оръжията на Европейския съюз от 24 февруари 2025 г. (ОВ, L 2026/325, 18.02.2026). Предвидено е новите изисквания да се прилагат от 5 юни 2026 г.
С Делегирана Директива (ЕС) 2026/325 се актуализират Списъкът на продуктите, свързани с отбраната и Списъкът на изделията и технологиите с двойна употреба, които подлежат на контрол при внос, с цел да се осигури изпълнение на поетите от страната ни международни задължения.
Проектът на Постановление беше изпратен за съгласуване в рамките на писмена процедура на 16.03.2026 г. с краен срок 19.03.2026 г. В рамките на срока за съгласуване не бяха получени бележки и предложения. 
С оглед на гореизложеното, Работна група 1 съгласува без бележки проекта на ПМС за приемане на Списък на продуктите, свързани с отбраната и Списък на изделията и технологиите с двойна употреба, които подлежат на контрол при внос. 

